b'\n_START_ARTICLE_\nNaj po\xc4\x8diva v miru\n_START_SECTION_\nVsebina\n_START_PARAGRAPH_\nRoman se pri\xc4\x8dne s smrtjo osemdesetletnega Borisa Podlogarja. Najde ga njegov prijatelj pijan\xc4\x8dek Kri\xc5\xa1tofek, ki obvesti Podlogarjevo h\xc4\x8derko Avgusto o nesre\xc4\x8dnem dogodku. V hi\xc5\xa1i se tako po\xc4\x8dasi zbere vsa dru\xc5\xbeina: h\xc4\x8derka Avgusta, Julijana in Maja s svojimi mo\xc5\xbemi ter vnukinja Tanja, ki je bila svojemu dedku \xc5\xa1e najbolj blizu, saj je pri njem stanovala v \xc4\x8dasu \xc5\xa1tudija. H\xc4\x8derke Podlogar s svojim o\xc4\x8detom niso imele posebno dobrega odnosa. Po smrti svoje matere Barbare so ga komajda \xc5\xa1e kdaj obiskale. Tudi stari Podlogar je imel rad svoj mir tako, da mu vpletanju h\xc4\x8derk v njegovo \xc5\xbeivljenje nikoli ni bilo preve\xc4\x8d po godu. Sestre Podlogar so si med seboj zelo razli\xc4\x8dne in njihov odnos je vse prej kot prijateljski tako, da so ves \xc4\x8das, ki so ga skupaj pre\xc5\xbeivele za pripravo "spodobnega" pogreba namenile medsebojnem obra\xc4\x8dunu. V vasi \xc5\xa0. je dru\xc5\xbeina Podlogar od nekdaj veljala za zelo spodobno dru\xc5\xbeino, v glavnem po zaslugi pokojne matere. Ob smrti Podlogarja pa se za\xc4\x8dnejo razkrivati mnoge dru\xc5\xbeinske skrivnosti, ki bi utegnile uni\xc4\x8diti ugled \xc4\x8dastitljive dru\xc5\xbeine._NEWLINE_Roman se od za\xc4\x8detka odvija zelo po\xc4\x8dasi in bralcu daje ob\xc4\x8dutek, da nikoli ne bo izvedel Podlogarjeve velike skrivnosti.Nato pa se na zadnjih tridesetih strani zgodba popolnoma odvije in bralca ne pusti ravnodu\xc5\xa1nega.\n_START_SECTION_\nOsebe\n_START_PARAGRAPH_\nBoris Podlogar \xe2\x80\x93 Osemdesetletnik, ki je po smrti \xc5\xbeene Barbare \xc5\xbeivel sam. Dru\xc5\xbeba njegovih h\xc4\x8derk mu je bila vedno odve\xc4\x8d. \xc4\x8cas je rad pre\xc5\xbeivljal v dru\xc5\xbebi svojih dveh prijateljev doktorja \xc5\xbdgavca in Kri\xc5\xa1tofka. V\xc4\x8dasih je delal kot direktor v podjetju, ki pa je kmalu po njegovi upokojitvi \xc5\xa1lo v ste\xc4\x8daj. Ukvarjal se je s pisanjem, za kar pa njegova dru\xc5\xbeina nikoli ni pokazala razumevanja. \xc5\xbdena Barbara se mu je zaradi tega \xc5\xa1e posmehovala. Rad se je dru\xc5\xbeil sam zase. Umrl je v nenavadnih okoli\xc5\xa1\xc4\x8dinah, izkazalo se je celo, da je imel \xc5\xbee v naprej organiziran pogreb._NEWLINE_Avgusta Skubic\xe2\x80\x93 najstarej\xc5\xa1a Podlogarjeva h\xc4\x8di. O\xc4\x8de Podlogar Avgusto nikoli ni preve\xc4\x8d maral. Po smrti matere Barbare je bila edina, ki je svojega o\xc4\x8deta redno obiskovala in mu velikokrat nosila hrano, ki pa jo je o\xc4\x8de Podlogar vztrajno zavra\xc4\x8dal. Tako kot ostali sestri je veliko dala na moralo in spodobnost. Delala je kot ra\xc4\x8dunovodkinja v eni izmed Julijanijih podjetji._NEWLINE_Julijana Breznik \xe2\x80\x93 Druga Podlogarjeva h\xc4\x8derka. Samozavestna \xc5\xbeenska, ki se je znala hitro razburiti. Potrebna pozornosti in potrditve. Bila je uspe\xc5\xa1na poslovna \xc5\xbeenska, ki se je ukvarjala s proizvodnjo in prodajo kozmeti\xc4\x8dnih in medicinskih preparatov. Imela je mnogo ve\xc4\x8d denarja kot obe sestri skupaj. Poro\xc4\x8dena je bila s profesorjem sloven\xc5\xa1\xc4\x8dine Janezom Breznikar s katerim ni imela otrok._NEWLINE_Maja Vrta\xc4\x8dnik \xe2\x80\x93 Najmlaj\xc5\xa1a Podlogarjeva h\xc4\x8derka. Skupaj s svojim mo\xc5\xbeem Damirjem sta se ukvarjala s kozjerejo._NEWLINE_Tanja Vrta\xc4\x8dnik \xe2\x80\x93 Majina h\xc4\x8derka. \xc5\xa0tudentka primerjalne knji\xc5\xbeevnosti.V \xc4\x8dasu \xc5\xa1tudija je prebivala pri svojem dedku. Njegova smrt jo je zelo prizadela._NEWLINE_Doktor \xc5\xbdgavec \xe2\x80\x93 prijatelj Borisa Podlogarja. Prav tako kot Boris Podlogar je \xc5\xbeivel v vasi \xc5\xa0. Tamkaj\xc5\xa1nji va\xc5\xa1\xc4\x8dani ga niso preve\xc4\x8d marali. Rad je dolgovezil, s svojim prijateljem pa zelo rad popil kak\xc5\xa1en kozar\xc4\x8dek._NEWLINE_Damir Vrta\xc4\x8dnik \xe2\x80\x93 Majin mo\xc5\xbe. Po svojem zna\xc4\x8daju zelo odprt in poduhovljen \xc4\x8dlovek. Po srcu po\xc5\xa1tenjak._NEWLINE_Tilen Skubic - Avgustin mo\xc5\xbe. Profesor na fakulteti, znanstveno se je ukvarjal z literaturo.Znan je bil po svojih avanturah s \xc5\xa1tudentkami. Do svoje \xc5\xbeene Avguste se je obna\xc5\xa1al hladno in manipulativno. Do ostale dru\xc5\xbeine se je obna\xc5\xa1al vzvi\xc5\xa1eno, velikokrat cini\xc4\x8dno, posmehovalno in izzivalno._NEWLINE_Janez Breznik- Julijanin mo\xc5\xbe, star 58 let. Delal je kot profesor sloven\xc5\xa1\xc4\x8dine v gimnaziji, kar pa ga ni preve\xc4\x8d veselilo. V odnosu s svojo \xc5\xbeeno je bil v podrejeni vlogi. Po svoji naravi je bil \xc4\x8dustven in srame\xc5\xbeljiv \xc4\x8dlovek. Zelo ga je zanimalo tastovo pisanje. Sam je imel neizmerno \xc5\xbeeljo po pisanju, ampak je v sebi \xc4\x8dutil nepremostljivo ustvarjalno blokado._NEWLINE_Franc Kri\xc5\xa1tofek \xe2\x80\x93 Veljal za va\xc5\xa1kega posebne\xc5\xbea, pijanca. Veliko \xc4\x8dasa je pre\xc5\xbeivel s starim Podlogarjem, kar se je vsem zdelo \xc4\x8dudno. V\xc4\x8dasih je delal v njegovem podjetju. Bil je bolj po\xc4\x8dasne pameti in v glavnem mol\xc4\x8de\xc4\x8d, kadar pa je le spregovoril je trajalo neskon\xc4\x8dno dolgo, da je povedal kar je mislil._NEWLINE_Danica Tkalec \xe2\x80\x93 zvedava in opravljiva soseda Borisa Podlogarja._NEWLINE_Barbara \xe2\x80\x93 pokojna \xc5\xbeena Borisa Podlogarja. Barbara je bila dru\xc5\xbeabna oseba, ki je veliko dala na ugled svoje dru\xc5\xbeine. Ljudje so jo imeli za pravo svetnico, ki doma podpira \xc5\xa1tiri vogale hi\xc5\xa1e.\n_START_SECTION_\nZbirka\n_START_PARAGRAPH_\nRoman je leta 2011 pri Mladinski knjigi iz\xc5\xa1el v zbirki Nova slovenska knjiga.\n_START_SECTION_\nOcene in nagrade\n_START_PARAGRAPH_\nRoman je bil leta 2012 nominiran za nagrado kresnik in se prebil v prvo deseterico'